section_heading: Prvi svjetski rat
paragraph_text: Na početku Prvog svjetskog rata 32. pješačka divizija nalazila se u sastavu 3. armije kojom je na Zapadnom bojištu zapovijedao Max von Hausen. Zapovijedajući navedenom divizijom von der Planitz sudjeluje u okupaciji Luksemburga, te potom u Prvoj bitci na Marni. Nakon toga divizija se nalazila na relativno mirnom dijelu bojišta, te tijekom 1915. nije sudjelovala u značajnijim borbama.